ભૂપેન્દ્રસિંહજી આક્રમક પુરુષોનાં સંતાનોમાં વધુ પુત્રો જ હોય એ વિષય પર પણ દર્શિતભાઇના પ્રતિભાવમાં વાંચ્યા પછી મારું મનોમંથન ચાલ્યું અને તેમાં એવા મારા ઓળખીતા દસ કુટુંબના પુરુષનો સ્વભાવ આક્રમક હોય તેના કુટુંબમાં તો મને પુત્રીઓ જ વધુ જોવા મળી દસમાંથી એક જ કુટુંબ અપવાદ મળ્યું. તેનાથી વિરુદ્ધ શાંત સ્વભાવના બહુ આક્રમક ન હોય તેવા પુરુષમાં પુત્રો વધુ હતા. જો કે આક્રમક સ્વભાવ એટલે શું? તે પણ મહત્વનું હોય છે મોટાભાગે અમુક પુરુષો મેં આગળના પ્રતિભાવમાં લખ્યું તેમ લઘુતાગ્રંથિ હોય તેવા પુરુષો પેલી કહેવતની જેમ ‘નબળો ધણી બૈરી પર શૂરો’ ની જેમ જાહેરમાં પત્નીને ઉતારી પાડે કે ધોલધપાટ કરે. આર્થિક રીતે કે હોદ્દાની દૃષ્ટિએ સ્ત્રી પુરુષ કરતાં ઉંચી હોય ત્યાં પુરુષ આક્રમક હોવાનો દેખાવ જાહેરમાં કરે( જો કે પછી બેડરૂમમાં બિલ્લી બની જાય). ઘણીવાર સ્ત્રી આર્થિક રીતે નહીં પણ સામાજિક રીતે પ્રતિભાશાળી વર્ચસ્વ ધરાવતી હોય કે સ્ત્રી અતિસુંદર હોય અને પુરુષ સાધારણ દેખાવ ધરાવતો હોય તેવા સંજોગોમાં પણ પુરુષ તેના કુટુંબીજનો કે મિત્રવર્તુળમાં પોતાનો રોફ જમાવવા આક્રમક હોવાનો દેખાવ કરતો હોય. આના પર તો વધુ સર્વે થાય તો જ સાચું તારણ મળે. જો કે એક રમૂજ ખાતર કહી શકાય કે બધા પુરુષોએ આક્રમક ના બનવું જોઇએ. નહીં તો સામાજિક સમતુલા ખોરવાઇ જાય. આમેય ગુજરાતમાં તો હાલમાં જ સમસ્યા છે કે દીકારા કરતાં દીકરીઓ ઓછી છે. (બહુપતિત્વની પ્રથા પાછી આવી શકે)